מיסוי השתלמויות, ימי עיון 
וקייטנות בעבור עובדים

סוגיה א':

מיסוי השתלמויות וימי עיון לעובדים - במגזר הציבורי

גוף ציבורי מוציא את עובדיו להשתלמויות, כגון:

l סוף שבוע בבית מלון הכולל הרצאות והשתלמויות.

l ימי עיון השתלמות בודדים, הכוללים ארוחות צוהריים.

השאלות הן:

1. כיצד יש למסות את שהיית העובדים בבית מלון בסופי-שבוע, שכאמור מטרתה היא הרצאות והשתלמויות ?

2. אם מתארחים העובדים בבית המלון עם בני משפחותיהם והמעביד משלם לבית המלון את כל הוצאות האירוח; כיצד יש למסות את הכנסות העובדים בעבור בני משפחותיהם ?

3. כיצד יש למסות את העובדים בעבור ארוחות הצהריים, שהמעביד מזמין בעבורם לימי העיון הבודדים ?

סוגיה ב':

מיסוי השתתפות מעביד בהוצאות על קייטנות לילדי עובדיו - במגזר הציבורי

גוף ציבורי-פרטי משתתף בחלק מההוצאות על קייטנות לילדי עובדיו באופן זה:

l מחיר הקייטנה: 1,200 ש"ח.

l ממשכורתו של העובד מנכים 700 ש"ח - וזהו חלקו של העובד בתשלום מחיר הקייטנה.

l המעביד מעביר לקייטנה 500 ש"ח - וזהו חלקו של המעביד.

השאלות הן:

האם יש לזקוף את 500 הש"ח האמורים במשכורתו של העובד לצורכי מס; או, לחילופין - המעביד יוסיף את 500 הש"ח האלה ישירות למשכורתו של העובד (ולא להנהלת הקייטנה),  ובכך יתחייב העובד במס ?

יניב גבריאל משיב:

התשובה על פניית השואלים מובאת כאן בכפיפות לעובדות הכלולות בפנייה.

u

ככלל - סעיף 2(2) ל"פקודת מס הכנסה (נוסח חדש), התשכ"א-1961 (להלן - "הפקודה"] קובע כהכנסת עבודה, בין היתר, את אלה:

"השתכרות או רווח מעבודה; כל טובת הנאה או קצובה שניתנו לעובד ממעבידו ... והכל - בין שניתנו לעובד במישרין או בעקיפין...".

כפועל יוצא, וכהמשך ישיר של הנאמר כד כה: כל סכום שמקבל עובד, בתור עובד, בין שהתשלום משולם לו ישירות בידי המעביד, ובין שהוא משולם בידי המעביד לאחר לטובת העובד, ובין שהוא משולם לעובד על ידי אדם המקבל שירותים ממעבידו - הוא הכנסת עבודה, יהא הכינוי הפורמלי שיינתן לסכום אשר יהא.

עם זאת, סכומים ששולמו בעבור עובד, שאת התועלת העיקרית מהם מפיק המעביד, אינם נחשבים לעובד כהכנסת עבודתו לפי סעיף 2(2) לפקודה.

סכומים, שהוחלט עליהם שהם "טובת הנאה", מחייבים את המעביד לבדוק היטב, אם הם ניתנים לייחוס לעובד מסוים, או לעובדים מסוימים; ואם ניתן לבצע ייחוס כאמור - על המעביד לדאוג לחייב את שכרם של עובדים אלה במס כהכנסת עבודה, לפי סעיף 2(2) לפקודה.

המעביד יקבע את סכום טובת ההנאה, לפי הסכום ששילם בעבורה, או לפי מחיר השוק שלה, הגבוה שביניהם; והכול - בניכוי הסכום ששילם העובד(*).

אולם, אם טובת ההנאה אינה ניתנת לייחוס לעובד מסוים, או לעובדים מסוימים - היא לא תותר לניכוי על פי סעיף 32(11) לפקודה, והיא תיחשב להוצאה עודפת על פי סעיף 181ב לפקודה.

לטעמי: אסור למעביד לקבוע שרירותית, כי הוצאות מסוימות - הניתנות לייחוס לעובדים, מכוח היותן מוענקות לעובד באורח אישי, כגון: יציאות לנופש, ארוחות, מתנות וכיוצא באלה - הן הוצאות עודפות.

(*) הפניית המשיב:
תקנה 8(א) ל"תקנות מס הכנסה ומס מעסיקים (ניכוי ממשכורת ומשכר עבודה ותשלום מס מעסיקים), התשנ"ג-1993".

 ____________________________________________________________________
יניב גבריאל, הוא מומחה מס אשר שימש בעבר כיועץ מיוחד לרשות המיסים בישראל בנושאי מיסים ושינויי חקיקה. משמש כמנהל וכבעלים של המכללה למיסים ולחשבונאות. בעל נסיון של כ-20 שנים בתחום ההוראה וממציא שיטות לימוד ייחודיות לכל המקצועות. המכללה למיסים ולחשבונאות נוסדה לפני כ-15 שנים והיא בעלת נסיון עשיר של אלפי בוגרים שנקלטו במשק העבודה, והגיעו לעמדות מפתח, שמהן הם ממשיכים לשלוח תלמידים למכללה למיסים ולחשבונאות. המכללה למיסים ולחשבונאות מציעה מגוון קורסים והשתלמויות בתחום המיסים והחשבונאות כגון:
חשב שכר בכיר   |   חשב שכר   |   מחשוב שכר   |   מרתון לנכשלים בחשבות שכר   |   חשבונאי פיננסי   |   הכשרה מעשית למנהלי חשבונות   |   הצהרות הון   |   אמנות הדיון במס הכנסה   |   מרתון לנכשלים בייעוץ מס   |   מיסוי מקרקעין   |   מס ערך מוסף   |   ביטוח לאומי   |   דיני עבודה   |   יועצי מס   |   חשבונאי בכיר מדופלם   |   ניתוח דוחות כספיים   |   הנהלת חשבונות סוג 2 + 1   |   הנהלת חשבונות סוג 3   |   תכנון מס בפרישה   |   ביקורת פנימית   |   חשבים ומנהלי כספים   |   תמחיר תקציב ובקרה   |   ניהול עסקי   |   העצמה ויזמות עסקית   |   ניהול עמותות ומלכ"רים   |   ניהול תקציב משפחתי   |   הכשרת מאמנים עסקיים   |   השבחת חברות   |   מיסוי שוק ההון   |   ניהול סיכונים   |   הכשרת דירקטורים   |   הכשרת מנהלים   |   חשיבה עסקית   |   ניהול עסקים   |   ניהול משאבי אנוש   |   תכנוני מס   |   ניהול ספרים   |   מיסוי עסקאות קומבינציה   |   מיסןי היחיד   |   יסודות ודיני ביטוח   |   כלכלה   |   חשבונאות   |   סטטיסטיקה   |   מימון   |   ביטוח פנסיוני   |   ניתוח ניירות ערך   |   ביטוח רכוש   |   ביטוח תאונות   |   ביטוח ימי   |   סוגי רישיונות  |   כלכלה  |   חשבונאות   |   סטטיסטיקה ומימון  |   דיני ניירות ערך ואתיקה מקצועית   |   בחינה מקצועית א'  |   בחינה מקצועית ב'  |   סוגי רישיונות  |   תגיות   |   מפת האתר   |   
לפרטים נוספים ולהרשמה ניתן לפנות בטלפון (רב קווי) 1-700-700-088 או להיכנס לכתובת המכללה באינטרנט : www.taxcollege.co.il